મને ખબર નથી પડતી કે ભારતની સમસ્યા શું છે, એક સામાન્ય નકશો ખોટો છપાઈ જાય અને કાશ્મીરને પાકિસ્તાનનો ભાગ બતાવી દેવામાં આવતાં અહીં હોહા થઈ જાય છે, પરંતુ ગિલગિટ-બાલ્ટિસ્તાન, સ્કૂર્દ, હમઝા જેવા ભારતના વિસ્તારો પર પાક.-ચીની સૈન્યે કબજો જમાવી રાખ્યો છે. ચીન પીઓકેમાં બાંધકામ કરે છે. તે મુદ્દાઓ પર ચર્ચા કે તેનો વિરોધ કરવામાં આવતો નથી. પાકિસ્તાન અધિકૃત કાશ્મીરની દયનીય હાલત પર પ્રકાશ પાડતાં તારિક કહે છે કે, આજે પીઓકેની હાલત એ છે કે, ત્યાં એક વ્યક્તિ પણ કાશ્મીરી ભાષા બોલતો નથી. અહીં કાશ્મીરી ભાષાનું રીતસરનું નિકંદન કાઢી નાખવામાં આવ્યું છે અને હવે વારો મૂળ કાશ્મીરીઓનો છે. આમ છતાં ભારતમાં કેટલાક લોકો આ મુદ્દે પાકિસ્તાન સાથે વાતચીતની ભલામણો કરે છે. કોઈ તમારા ઘરમાં કબજો કરી લે તો, તમે તેની સાથે વાતચીત કરશો કે તેને ઉઠાવી બહાર ફેંકી દેશો ?